Jeden spôsob ako zmeniť naše gény je vyrobiť nové,
ako už Craig Venter vkusne dokázal.
Ďalší spôsob je zmeniť náš životný štýl.
Zisťujeme, aké silné a dynamické tieto zmeny môžu byť
a to ani nemusíte čakať príliš dlho, kým uvidíte výsledky.
Keď jete zdravšie, zvládate stres, cvičíte a viac ľúbite,
váš mozog sa viac prekrvuje a dostáva viac kyslíka.
Váš mozog sa dokonca viditeľne zväčšuje.
Veci, o ktorých sa len pred pár rokmi predpokladalo, že sú nemožné,
je dnes možné zmerať.
Na toto prišiel Robin Williams
niekoľko rokov pred tým, než my ostatní.
Je niekoľko vecí, ktoré môžete robiť,
aby ste prinútili váš mozog tvoriť nové mozgové bunky.
Moje najobľúbenejšie sú veci ako čokoláda, čaj, čučoriedky,
alkohol v rozumnom množstve, zvládanie stresu
a canabinoidy nachádzajúce sa v marihuane.
Len sprostredkúvam informácie.
(Smiech)
O čom sme to hovorili?
(Smiech)
Iné veci môžu stav zhoršiť
a spôsobiť stratu mozgových buniek.
Zvyčajní podozriví sú nasýtené tuky a cukry,
nikotín, opiáty, kokaín, príliš veľa alkoholu a chronický stres.
Vaša koža sa prekrvuje viac, keď meníte životný stýl,
takže starnete pomalšie, vaša pokožka až tak nevráskavie.
Vašim srdcom tiež prúdi viac krvi.
Dokázali sme, že môžete zvrátiť choroby srdca.
Tieto upchaté tepny, ktoré vidíte vľavo hore,
boli len po roku výrazne priechodnejšie.
Vyšetrenie srdca pozitrónovou emisnou tomografiou vľavo dole,
modrá znamená žiadny prietok krvi.
O rok neskôr -- oranžová a biela indikujú maximálny tok krvi.
Dokázali sme, že môžete zastaviť a zvrátiť vývoj
začínajúcej rakoviny prostaty, ale aj rakoviny prsníka.
Iba vďaka takýmto zmenám.
Zistili sme, že rast nádoru v skúmavke bol spomalený
o 70 percent v skupine, ktorá urobila takéto zmeny,
zatiaľ čo iba o 9 percent v porovnávacej skupine.
Tieto rozdiely boli veľmi výrazné.
Aj vaše pohlavné orgány sa prekrvujú viac,
takže si môžete zvýšiť sexuálnu potenciu.
Jedna z najefektívnejších protifajčiarskych reklám bola vyrobená
ministerstvom zdravotníctva.
Ukazovala, že nikotín, ktorý zužuje vaše tepny,
môže spôsobiť srdcový infarkt alebo mozgovú príhodu,
a takisto spôsobuje impotenciu.
Polovica mužov fajčiarov sú impotenti.
To už je aké príťažlivé?
Chystáme sa zverejniť štúdiu,
ktorá dokazuje, že môžete zmeniť vyjadrenie génov u mužov s rakovinou prostaty.
Tomuto hovoríme tepelná mapa.
Vidíme rôzne farby, po stranách napravo sú rozdielne gény.
Zistili sme, že vyše 500 génov bolo priaznivo zmenených.
Teda gény, ktoré pôsobia ako prevencia pred ochorením boli zapnuté;
gény, ktoré ochorenie spôsobujú boli vypnuté.
A tak si myslím, že tieto zistenia sú veľmi významné,
pretože dávajú mnohým ľuďom novú nádej a možnosti.
Spoločnosti ako Navigenix, DNA Direct a 23andMe,
ktoré vám poskytnú váš genetický profil,
dávajú niektorým ľuďom možnosť opýtať sa ´Bože, čo s tým môžem urobiť?´.
Naše gény nie sú našim osudom; ak urobíme určité zmeny,
sú náchylné na poruchy. Ale ak urobím ešte väčšie zmeny,
ktoré by sme možno inak neurobili,
môžme pozmeniť vyjadrenie našich génov.
Ďakujem.
(Potlesk)